S-7/2022

Mál þetta var þingfest 11. febrúar 2022 og dómtekið 28. sama mánaðar. Málið höfðaði Lögreglustjórinn á Suðurnesjum með ákæru 27. desember 2021 á hendur ákærða, X, kt.[...], fyrir eftirgreind brot gegn umferðarlögum nr. 77/2019, framin á tímabilinu maí til september 2021:

1.

Með því að hafa fimmtudaginn 21. maí ekið bifreiðinni [...] um Njarðarbraut í Reykjanesbæ undir áhrifum ávana- og fíkniefna sem bönnuð eru á íslensku yfirráðasvæði (í blóði mældist amfetamín 210 ng/ml, metýlfenidat 7,9 ng/ml og tetrahýdrókannabínól 4,5 ng/ml) og því ó fær um að stjórna bifreiðinni örugglega.

2.

Með því að hafa þriðjudaginn 17. ágúst ekið sömu bif reiðá Hafnarfjarðarvegi um Kópavog undir áhrifum ávana- og fíkniefna sem bönnuð eru á íslensku yfirráðasvæði (í blóði mældist amfetamín 400 ng/ml, metýlfenidat 47 ng/ml, tetrahýdrókannabínól 2,3 ng/ml og Tramadól 60 ng/ml) og því ó fær umað stjórna bifreiðinni örugglega.

3.

Með því að hafa mánudaginn 27. september ekið sömu bifreið um Bústaðaveg í Reykjavík sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (í blóði mældist tetrahýdrókannabínól 1,8 ng/ml) og því ó fær um að stjórna bifreiðinni örugglega.

4.

Með því að hafa fimmtudaginn 30. september ekið sömu bifreið um Tjarnarbraut og Lómatjörn í Reykjanesbæ sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (í blóði mældist amfetamín 505 ng/ml, metýlfenidat 24 ng/ml og tetrahýdrókannabínól 5,5 ng/ml) og því ó fær um að stjórna bifreiðinni örugglega.

Er háttsemi ákærða samkvæmt 1.- 4. tölulið talin varða við 1., sbr. 2. mgr. 50. gr., umferðarlaga og háttsemi samkvæmt 3.- 4. tölulið jafnframt við 1. mgr. 58. gr., allt sbr. 1. mgr. 95. gr. umferðarlaga og þess krafist að ákærði verði dæmdur til refsingar, til sviptingar ökuréttar samkvæmt 101. gr. umferðarlaga og til greiðslu alls sakarkostnaðar.

Ákærði krefst vægustu refsingar og sviptingar ökuréttar sem lög leyfa.

Fyrir dómi játaði ákærði undanbragðalaust þá háttsemi sem honum er gefin að sök í ákæru. Var því farið með málið samkvæmt 164. gr. laga nr. 88/2008 um meðferð sakamála og það dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í 1.-4. tölulið ákæru og þar þykir rétt heimfærð til refsiákvæða.

Samkvæmt sakavottorði ákærða gekkst hann í ágúst 2014 undir 280.000 króna sekt og 12 mánaða sviptingu ökuréttar fyrir brot gegn 45. gr. a þágildandi umferðarlaga (akstur undir áhrifum ávana- og fíkniefna). Næst var ákærði 30. nóvember 2018 dæmdur í fjögurra mánaða skilorðsbundið fangelsi fyrir brot á 1. mgr. 168. gr., 4. mgr. 220. gr. og 1. mgr. 244. gr. almennra hegningarlaga, auk umferðarlagabrota og sviptur ökurétti í þrjá mánuði. Ákærði rauf skilorð þess dóms. Var dómurinn því tekinn upp og dæmdur með ídómi Héraðsdóms Reykjaness 8. júlí 2021 þá er ákærð hlaut fimm mánaða fangelsi, skilorðsbundið tvö ár, fyrir þjófnað framinn í september 2020 samkvæmt 1. mgr. 244. gr. almennra hegningarlaga og tvö brot gegn 1., sbr. 2. m gr. 50. g r. umferðarlaga (aksturu ndir áhrifum ávana- og fíkniefna) framin í nóvember 2020 og mars 2021. Jafnframt var ákærði dæmdur til greiðslu 400.000 króna sektar og hann sviptur ökurétti í 27 mánuði frá dómsbirtingu 24. ágúst 2021.

Ákærði er nú sakfelldur fyrir að hafa fjórum sinnum ekið bifreið undir áhrifum ávana- og fíkniefna. Brotin samkvæmt 1. og 2. tölulið ákæru voru framin fyrir uppsögu dóms 8. júlí 2021 og teljast hegningarauki við hann, sbr. 78. gr. almennra hegningarlaga.

Brotin samkvæmt 3. og 4. tölulið voru hins vegar framin eftir uppkvaðningu og birtingu dómsins og rauf ákærði þannig skilorðshluta þess dóms. Ber því nú að taka þann hluta dómsins upp og dæma með máli þessu samkvæmt reglum 60. gr. almennra hegningar-laga. Verður refsing ákærða samkvæmt því tiltekin eftir reglum 77. gr. hegningarlaga, en einnig eftir reglum 78. gr. laganna og þykir með hliðsjón af greiðri játningu ákærða hæfilega ákveðin fangelsi í sjö mánuði. Með hliðsjón aldri ákærða og sakaferli eru ekki efni til að skilorðsbinda þá refsingu.

Ákærði hefur unnið til sviptingar ökuréttar samkvæmt 101. gr. umferðarlaga. Með hliðsjón af sakaferli ákærða ber nú að svipta hann ökurétti ævilangt frá dómsbirtingu að telja.

Samkvæmt 1. mgr. 235. gr. laga nr. 88/2008 um meðferð sakamála ber að dæma ákærða til að greiða allan sakarkostnað. Er annars vegar um að ræða 756.433 krónur í útlagðan sakarkostnað samkvæmt yfirlitum ákæruvaldsins og hins vegar þóknun Á-kvk-ef B-kvk-ef E-kvk-ef verjanda ákærða hér fyrir dómi. Með hliðsjón af eðli og umfangi máls og teknu tillititil fjölda þinghalda þykir þóknun verjanda hæfilega ákveðin 301.320 krónur að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð :

Ákærði, X, sæti fangelsi í sjö mánuði.

Ákærði er sviptur ökurétti ævilangt frá dómsbirtingu að telja.

Ákærði greiði 1.057.753 krónur í sakarkostnað, þar með talda 301.320 króna þóknun Á-kvk-ef B-kvk-ef E-kvk-ef verjanda síns.

J-kk-nf J-kk-nf